Kruopiai (Skuodas)

Kruopiai – kaimas pietrytinėje Skuodo rajono savivaldybės dalyje, 2 km į pietryčius nuo Barstyčių, pakeliui į Šliktinę, prie Barstyčių miško. Saugomas gamtos paminklas Pūkštės kalnas.

Etimologija 

Pavadinimas kilęs iš asmenvardžio Kruopis daugiskaitinės formos.

Istorija 

1945–1952 m. kaimą supančiuose Barstyčių–Montvidinės miškuose veikė Kardo rinktinės Žygimanto (Platelių) kuopos partizanai. 1949 m. lapkričio 2 d. MGB Barstyčių poskyrio stribai apsupo ir nušovė Mineikio sodyboje apsistojusius Petravičiaus būrio partizanus Juozą Žalimą–Dainių (g. 1922 m.), jo brolį Vincą Žalimą (g. 1932 m.) iš Mačiūkių k. ir Vaclovą Rutkų (g. 1925 m.) iš Rotinėnų k.

Kultūros paveldas 
 Paminklas 1949 m. žuvusiems Žygimanto kuopos partizanams (2008 m., dizaineris Romas Navickas);
 Paminklas partizanui V. Rutkui (XX a. 7 dešimtmetis).
 Koplytėlė su Marijos skulptūra (XIX a. pab. – XX a. I pusė);
 Koplytėlė su ornamentuotu kryželiu, Rūpintojėlio ir Marijos skulptūromis (XIX a. pab. – XX a. pr.).

Gyventojai

Šaltiniai 

Skuodo rajono savivaldybės gyvenvietės